**สายการบินทีเวย์** (อังกฤษ: T'way Airlines; เกาหลี: 티웨이항공; อาร์อาร์: *Ti-wei Hanggong*) อดีตมีชื่อว่า **สายการบินฮันซ็อง** เป็นสายการบินราคาประหยัดlow-cost airlineของประเทศเกาหลีใต้ ซึ่งทำการบินภายในประเทศเกาหลีใต้ โดยมีเส้นทางบินจากท่าอากาศยานนานาชาติกิมโป มายัง ท่าอากาศยานนานาชาติเชจู และยังมีเส้นทางบินต่างประเทศจากท่าอากาศยานนานาชาติอินชอน มายังกรุงเทพมหานคร ประเทศไทย ในราคาที่ย่อมเยา และ เที่ยวบินแบบเช่าเหมาลำ  **สายการบินทีเวย์** ได้กำเนิดอย่างเป็นทางการเมื่อวันที่ 8 สิงหาคม พ.ศ. 2553 โดยการเข้ามาฟื้นฟูกิจการสายการบินฮันซ็อง ของบริษัทชินโบอินเวสต์เม็นท์ และ ธนาคารโตมาโต้เซฟวิ่ง

พนักงานบริการบนเครื่องบินของสายการบินทีเวย์

ประวัติ
-------

สายการบินทีเวย์เป็นสายการบินของประเทศเกาหลีใต้ซึ่งก่อตั้งขึ้นในปี พ.ศ. 2547 โดยใช้ชื่อสายการบินฮันซ็อง (Hansung) และเริ่มเปิดบริการเที่ยวบินภายในประเทศระหว่างเมืองช็องจู (Cheongju) และเกาะเชจู (Jeju) เที่ยวแรกในวันที่ 31 สิงหาคม พ.ศ. 2548 โดยใช้เครื่องบินแบบ ATR-72 หลังจากนั้นได้เพิ่มเที่ยวบินจากสนามบินคิมโพ (โซล) ไปยังเชจู แต่ในเดื่อนธันวาคม ปีเดียวกันสายการบินฮันซ็องจำเป็นต้องหยุดบินชั่วคราวเนื่องจากขาดทุน จนถึงเดือนกุมภาพันธ์ พ.ศ. 2549 ก็ได้กลับมาบินใหม่จนถึงเดือนตุลาคม พ.ศ. 2551 จึงได้หยุดบริการเที่ยวบินรวมเป็นเวลาเกือบ 2 ปีเพื่อปรับปรุงกิจการและหาผู้ลงทุนใหม่

ในวันที่ 8 สิงหาคม พ.ศ. 2553 หลังจากที่บริษัทชินโบอินเวสต์เม็นท์ (Shinbo Investment) และธนาคารโตมาโต้เซฟวิ่ง (Tomato Savings Bank) ได้เข้ามาลงทุนเป็นผู้ถือหุ้นรายใหญ่และฟื้นฟูกิจการสายการบินขึ้นใหม่ภายใต้ชื่อ ทีเวย์แอร์ (T’way Air) โดยเริ่มเปิดบริการเที่ยวบินเที่ยวแรกในเส้นทางระหว่าง สนามบินโซล คิมโป กับเมืองเชจู ในวันที่ 15 กันยายน พ.ศ. 2553, ห้าวันหลังจากที่สายการบินได้รับมอบเครื่องบินโบอิ้ง 737-800 ใหม่เครื่องแรก โดยมีผลประกอบการเป็นที่น่าพอใจอย่างต่อเนื่อง สายการบินทีเวย์จึงได้เพิ่มจำนวนเครื่องบินแบบโบอิ้ง 737-800 ใหม่อีก 3 ลำในปีพ.ศ. 2554 จากเดิมที่มีอยู่แล้ว 2 ลำ ซึ่งเครืองบินแบบนี้สามารถรับผู้โดยสารได้เที่ยวละ 189 ที่นั่ง (ชั้นประหยัด)

ชื่อสายการบินทีเวย์นั้น ตัวที "T" คืออักษรย่อของคำว่า "Tomorrow, Together" วันพรุ่งนี้, ด้วยกัน ซึ่งหมายความว่าสายการบินทีเวย์จะให้บริการที่ดีแก่ลูกค้าของเราตลอดไปและด้วยความร่วมมือที่ดีจากลูกค้าของเราเช่นกัน และในวันที่ 14 ตุลาคม พ.ศ. 2554 นี้สายการบินทีเวย์จะเปิดเที่ยวบินปฐมฤกษ์จากสนามบินโซล(อินช็อน) มายังสนามบินสุวรรณภูมิ กรุงเทพฯ โดยจะบริการเที่ยวบินระหว่างกรุงเทพฯและโซล เกาหลีใต้ ทุกวัน และมีโครงการที่จะขยายเส้นทางบินไปยังประเทศญี่ปุ่น และจีนต่อไปในอนาคตอีกด้วย

จุดหมายปลายทาง
--------------

T'way Airlines at Taipei Songshan Airport
* เกาหลีใต้ **ประเทศเกาหลีใต้**
	+ โซล - ท่าอากาศยานนานาชาติอินชอน
	+ โซล - ท่าอากาศยานนานาชาติกิมโป
	+ เกาะเชจู - ท่าอากาศยานนานาชาติเชจู
* ไทย **ประเทศไทย**
	+ กรุงเทพมหานคร - ท่าอากาศยานนานาชาติสุวรรณภูมิ
	+ เชียงใหม่ - ท่าอากาศยานนานาชาติเชียงใหม่
* ญี่ปุ่น **ประเทศญี่ปุ่น**
	+ เมืองฟุกุโอกะ - ท่าอากาศยานฟุกุโอกะ
* กัมพูชา **กัมพูชา**
	+ เสียมราฐ - ท่าอากาศยานนานาชาติเสียมราฐ
* สาธารณรัฐจีน **สาธารณรัฐจีน**
	+ ไทเป - ท่าอากาศยานนานาชาติไต้หวันเถาหยวน

ฝูงบิน
------

โบอิง 737-800 ของทีเวย์ลงจอดที่ท่าอากาศยานนานาชาติอินชอนในเดือนเมษายน ค.ศ. 2012
ณ เดือนมิถุนายน ค.ศ. 2023 สายการบินทีเวย์มีเครื่องบินประจำการในฝูงบินดังนี้:

ฝูงบินของสายการบินทีเวย์| อากาศยาน | ใช้บริการ | สั่งซื้อ | ผู้โดยสาร | หมายเหตุ |
| --- | --- | --- | --- | --- |
| C | Y | รวม |
| แอร์บัส เอ330-300 | 3 | — | 12 | 335 | 347 | สั้งซื้อใน ค.ศ. 2022 |
| โบอิง 737-800 | 24 | — | — | 189 | 189 |  |
| โบอิง 737 แมกซ์ 8 | 2 | 6 | TBA | สั้งซื้อใน ค.ศ. 2019 |
| รวม | 28 | 14 |  |  |

### ฝูงบินในอดีต

สายการบินทีเวย์เคยให้บริการเครื่องบินดังนี้:

ฝูงบินในอดีตของสายการบินทีเวย์| อากาศยาน | รวม | เริ่มใช้งาน | ปลดประจำการ | หมายเหตุ |
| --- | --- | --- | --- | --- |
| โบอิง 737-800 | 6 | 2010 | 2023 |  |
|

อ้างอิง
-------

1. ↑  "T'WAY AIR CO. LTD. : A091810 Stock Price | KR7091810002 | MarketScreener".
2. ↑  "Hansung Airlines to fly again as t'way". *worldairlinenews.com* (ภาษาอังกฤษแบบอเมริกัน). 2010-09-09. สืบค้นเมื่อ 2019-07-17.
3. ↑  Hansung Airlines former fleet at airfleets.net
4. ↑  "Hansung Airlines announces re-launch as T'way Airlines". คลังข้อมูลเก่าเก็บจากแหล่งเดิมเมื่อ 2010-09-14. สืบค้นเมื่อ 2012-10-19.
5. ↑  "T'way Airlines fleet list at planespotters.net". คลังข้อมูลเก่าเก็บจากแหล่งเดิมเมื่อ 2015-03-09. สืบค้นเมื่อ 2012-10-19.
6. ↑  "Aircraft Information". *T'way Air*.
7. ↑  "항공기 등록현황". *Ministry of Land, Infrastructure and Transport of the Republic of Korea* (ภาษาเกาหลี).
8. ↑  "T'way Air Fleet Details and History". *Planespotters.net*. 21 December 2020.
9. ↑  "T'way Air to adopt 3 A330-300 jets next year". *Yonhap News Agency*. 21 December 2020.
10. ↑  "T'way Air finalizes lease deal to introduce midsize jetliners early next year". *The Korea Herald*. 21 April 2021.
11. ↑  "T'way Air aims to add 8 Boeing 737 MAX 8 aircraft to its fleet". Yonhap News Agency. 7 December 2017. สืบค้นเมื่อ 9 December 2017.

แหล่งข้อมูลอื่น
---------------

* t'way Air Korea official website (ในภาษาเกาหลี)
* t'way Air Taiwan official website